Why Debate Kids Are More Prepared In Life | Ron Bratt Debate
Filed Under: Debate Tagged With: Debate, education, Life Skills KYK: Tieners sê mekaar die stryd aan in Blitsbrein Junior | Netwerk24
03 Januarie 2020 07:34
Pietie Beyers, aanbieder van ‘Blitsbrein Junior’.Foto: VIA
As hy na die deelnemers van Blitsbrein Junior kyk, lyk die toekoms blink, sê Pietie Beyers, aanbieder van Netwerk24 se nuwe vasvraprogram, Blitsbrein Junior, wat op 6 Januarie om 18:00 op VIA, DStv-kanaal 147, begin.
“Ek weet dit klink soos ’n absolute cliché, maar die standaard van die hoërskool-deelnemers in Blitsbrein Junior is iets om te aanskou. Dis absoluut ongelooflik!”
Altesame 21 hoërskoolleerlinge spook dit hierdie seisoen uit om as die eerste Blitsbrein Junior gekroon te word. En boonop is die algehele pryspot is R45 000. Dit word deur die top 3 wenners verdeel.
“Blitsbrein Junior is die ideale gesinsprogram – dit toets oud en jonk se kennis en borrel met jeugdige energie, humorsin en sjarme. Dit gee ’n mens wraggies hoop vir die toekoms!” sê Beyers.
“Ek dink Blitsbrein Junior kan die grootste en boeiendste seisoen sover wees.”
Die leerlinge wat aan dié seisoen deelneem, is almal hoërskoolleerlinge tussen gr. 8 en gr. 11 wat in 2019 aan Netwerk24 se kompetiisie Blitsbrein Junior deelgeneem het. Dié kompetisie is in samewerking met Die Burger, Beeld en Volksblad aangebied.
Kyk hier die voorskou van die reeks:
In die eerste episode van Blitsbrein Junior kom Luc van der Veen (16) van Paul Roos Gimnasium in Stellenbosch, Jan-Hendrik du Toit (15) van die Hoër Jongenskool Paarl en Shady-Lee Nike (17) van die Glendale Secondary School in Mitchells Plain teen mekaar te staan.
Jan-Hendrik du Toit (15) van die Hoër Jongenskool Paarl.Foto: Skermgreep
Die wenner van dié episode word as die Blitsbrein Junior aangewys en gaan outomaties deur na die tweede episode, waar hy of sy hul titel teen twee nuwe deelnemers moet verdedig.
Die ses deelnemers met die meeste punte op die telbord aan die einde van episode tien sal na die halfeindronde deurdring waarna die topdrie in die eindronde teen mekaar te staan gaan kom.
Episode 1 is op 6 Januarie om 18:00 op VIA, DStv-kanaal 147, te sien.
Episode 1 sal ook van 7 Januarie op Netwerk24 onder NW24TV te sien wees.
Speel elke Dinsdag saam op Netwerk24 om te kyk hoeveel vrae van die episode jy reg kan beantwoord.